
ROMÂNIA

JUDEŢUL CONSTANŢA

CONSILIUL LOCAL AL COMUNEI AGIGEA

Anexa 1 PHCL 84/03.06.2025

IMPOZITUL/TAXA PE CLĂDIRI

Orice persoană care are în proprietate o clădire situată în România datorează anual impozit pentru acea clădire, exceptând cazul în care în prezentul titlu se prevede diferit. 

Impozitul pe cladiri se datorează la bugetul local al unitatii administrativ-teritoriale in care este amplasata cladirea. 

Pentru cladirile proprietate publica sau privata a statului ori a unitatilor administrativ-teritoriale, concesionate, inchiriate, date in administrare sau in folosinta, dupa caz, oricaror entitati, altele decat cele de drept public, se stabileste taxa pe cladiri, care reprezinta sarcina fiscala a concesionarilor, locatarilor, titularilor dreptului de administrare sau de folosinta , dupa caz in conditiile similare impozitului pe cladiri. Taxa pe cladiri se stabileste proportional cu perioada pentru care este constituit dreptul de concesiune, inchiriere, administrare ori folosinta. 

In cazul in care cladirea se afla in proprietate comuna a doua sau mai multe persoane, fiecare dintre propietarii comuni ai cladirii datoreaza impozitul pentru spatiile situate in partea din cladire aflata in propietatea sa. In cazul in care nu se pot stabili partile individuale ale propietarilor in comun, fiecare propietar in comun datoreaza o parte egala din impozitul pentru cladirea respectiva. 

Prin clădire se înțelege orice construcţie situată deasupra solului şi/sau sub nivelul acestuia, indiferent de denumirea ori de folosinţa sa, şi care are una sau mai multe încăperi ce pot servi la adăpostirea de oameni, animale, obiecte, produse, materiale, instalaţii, echipamente şi altele asemenea, iar elementele structurale de bază ale acesteia sunt pereţii şi acoperişul, indiferent de materialele din care sunt construite, inclusiv construcţiile reprezentând turnurile de susţinere a turbinelor eoliene şi fundaţiile acestora. 

Prin clădiri-anexă – se inteleg clădiri situate în afara clădirii de locuit, precum: bucătării, grajduri, pivniţe, cămări, pătule, magazii, depozite, garaje şi altele asemenea. 

Clădire cu destinaţie mixtă este definita o clădire folosită atât în scop rezidenţial, cât şi nerezidenţial. 

O clădire nerezidenţială este definita ca orice clădire care nu este rezidenţială. 

O clădire rezidenţială reprezinta o construcţie alcătuită din una sau mai multe camere folosite pentru locuit, cu dependinţele, dotările şi utilităţile necesare, care satisface cerinţele de locuit ale unei persoane sau familii.

CAPITOLUL I. IMPOZITUL PE CLĂDIRI PERSOANE FIZICE
A.Calculul impozitului pe cladiri datorat de persoanele fizice pentru clădirile rezidențiale și clădirile-anexă 

Art.1. Pentru clădirile rezidenţiale şi clădirile-anexă, aflate în proprietatea persoanelor fizice impozitul pe clădiri se calculează prin aplicarea unei cote de 0,1% asupra valorii impozabile a clădirii. 

Art.2. Valoarea impozabilă a clădirii, exprimată în lei, se determină prin înmulţirea suprafeţei construite desfăşurate a acesteia, exprimată în metri pătraţi, cu valoarea impozabilă corespunzătoare, exprimată în lei/m2, din tabelul următor:


	Nr.crt.
	
	Niveluri pentru anul 2025 indexate cu rata inflației 10,4
	Niveluri pentru anul 2026 indexate cu rata inflației 5,6

	
	
	Valoare impozabilă (lei/mp)
	Valoare impozabilă (lei/mp)

	
	Tipul clădirii


	Cu instalații de apă, canalizare, electrice și incălzire (condiții cumulative)
	Fără instalații de apă, canalizare, electricitate sau incălzire
	Cu instalații de apă, canalizare, electrice și incălzire (condiții cumulative)
	Fără instalații de apă, canalizare, electricitate sau incălzire

	A.
	Clădire cu cadre din beton armat sau cu pereți exteriori din cărămidă arsă sau din orice alte materiale rezultate in urma unui tratament termic și/sau chimic
	1757,78
	1054,68
	1856,21
	1113,74

	B.
	Clădire cu pereții exteriori din lemn,din piatră naturală din cărămidă nearsă, din vălătuci sau din orice alte materiale nesupuse unui tratament termic/chimic


	527,34
	351,56
	556,76
	371,24

	C.
	Clădire-anexă cu cadre din beton armat sau cu pereți exteriori din cărămidă arsă sau din orice alte materiale rezultate in urma unui tratament termic si/sau chimic
	351,56
	307,95
	371,24
	392,02

	D.
	Clădire anexă cu pereții exteriori din lemn, din piatră naturală, din cărămidă nearsă din valatuci sau din orice alte materiale nesupuse unui tratament termic și/sau chimic
	219,37
	132,20
	231,65
	139,60

	E.
	In cazul contribuabilului care deține la aceeași adresa incăperi amplasate la subsol, la demisol și/sau mansardă utilizată ca locuintă, în oricare dintre tipurile de clădiri prevăzute la lit.A-D
	 75%  din suma ce s-ar aplica clădirii
	 75%  din suma ce s-ar aplica clădirii

	F.
	In cazul contribuabilului care deține la aceeași adresă incăperi amplasate la subsol, la demisol și/sau mansardă utilizate in alte scopuri decât cel de locuința, in oricare dintre tipurile de clădiri prevăzute la lit.A-D
	50% din sumă ce s-ar aplica clădirii
	50% din sumă ce s-ar aplica clădirii


Art.3. În cazul unei clădiri care are pereţii exteriori din materiale diferite, pentru stabilirea valorii impozabile a clădirii se identifică în tabelul prevăzut la alin. (2) valoarea impozabilă corespunzătoare materialului cu ponderea cea mai mare.

Art.4. Pentru determinarea suprafeței construite desfășurate, în cazul clădirilor care nu pot fi efectiv măsurate, pe conturul exterior, asupra suprafeței utile se aplică coeficientul de transformare 1,4.

Art.5. Impozitul pe clădiri rezidențiale se calculează după următoarea formulă: suprafața construită desfășurată x valoarea impozabilă x coeficentul de corecție in funcție de rangul localitații x cota de impozit.

·  Suprafața construită desfășurată a unei clădiri se determină prin însumarea suprafețelor secțiunilor tuturor nivelurilor clădirii, inclusiv ale  balcoanelor, logiilor sau ale celor situate la subsol sau la mansarda, cu excepția suprafeței podurilor care nu sunt utilizate drept locuinta și ale scărilor si  teraselor neacoperite;

Art.6.valoarea impozabila este cea din tabelul de mai sus;

· rangul localității Agigea este IV și îi corespund următorii coeficienți de corecție, în funcție de zona: A -1,10;  B – 1,05; C – 1,00; D – 0,95;

· rangul satului Lazu este V și îi corespund următorii coeficienți de corectie, in funcție de zona: A – 1,05: B – 1,00; C – 0,95; D – 0,90;

Art.7. În cazul apartamentelor situate în blocuri cu mai mult de 3 niveluri si 8 apartamente coeficientul de corecție se reduce cu 0,10;
Art.8. În funcție de anul terminării clădirii, valoarea impozabilă se reduce astfel:
· cu 50% pt. clădirile cu o vechime de peste 100 ani;

· cu 30% pt.clădirile cu o vechime cuprinsă intre 50 și 100 de ani;
· cu 10% pt.clădirile cu o vechime cuprinsă intre 30 și 50 de ani.
B.Calculul impozitului pe clădiri datorat de persoanele fizice pentru clădirile nerezidențiale 
Art.9. Pentru clădirile nerezidenţiale aflate în proprietatea persoanelor fizice, impozitul pe clădiri se calculează prin aplicarea unei cote de 0,5 % asupra valorii, stabilită conform art.458 alin.1 din Codul Fiscal si care poate fi: 

- valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referinţă, depus la organul fiscal local până la primul termen de plată din anul de referinţă. În situaţia depunerii raportului de evaluare după primul termen de plată din anul de referinţă, acesta produce efecte începând cu data de 1 ianuarie a anului fiscal următor; 

- valoarea finală a lucrărilor de construcţii, în cazul clădirilor noi, construite în ultimii 5 ani anteriori anului de referinţă; 

- valoarea clădirilor care rezultă din actul prin care se transferă dreptul de proprietate, în cazul clădirilor dobândite în ultimii 5 ani anteriori anului de referinţă. În situaţia în care nu este precizată valoarea, se utilizează ultima valoare înregistrată în baza de date a organului fiscal. 

Art.10. În cazul în care proprietarul clădirii nu depune raportul de evaluare la organul fiscal competent până la primul termen de plată a impozitului, impozitul se calculează prin aplicarea cotei de 2%, asupra valorii impozabile determinate conform pct.A. cu condiţia ca proprietarul clădirii să fi fost notificat de către organul fiscal competent despre posibilitatea depunerii raportului de evaluare. Notificarea se comunică proprietarului clădirii prin publicarea acesteia în spaţiul privat virtual sau prin poştă, în cazul contribuabililor care nu sunt înrolaţi în spaţiul privat virtual. Termenul până la care trebuie comunicată notificarea este 31 octombrie a anului curent pentru impozitul datorat începând cu anul următor. 

Art. 11. Pentru clădirile nerezidenţiale aflate în proprietatea persoanelor fizice, utilizate pentru activităţi din domeniul agricol, impozitul pe clădiri se calculează prin aplicarea unei cote de 0,4% asupra valorii impozabile a clădirii. 

Art. 12. În cazul extinderii, îmbunătăţirii, desfiinţării parţiale sau al altor modificări aduse unei clădiri existente cu destinaţie nerezidenţială, care determină creşterea sau diminuarea valorii impozabile a clădirii cu mai mult de 25%, proprietarul are obligaţia să depună o nouă declaraţie de impunere la organul fiscal local în a cărui rază teritorială de competenţă se află clădirea, în termen de 30 de zile de la data modificării respective, şi datorează impozitul pe clădiri determinat în noile condiţii începând cu data de 1 ianuarie a anului următor.

C. Calculul impozitului pe clădiri datorat de persoanele fizice pentru clădirile cu destinație mixtă 
Art. 13. În cazul clădirilor cu destinaţie mixtă aflate în proprietatea persoanelor fizice, impozitul se calculează prin însumarea impozitului calculat pentru suprafaţa folosită în scop rezidenţial, conform art. 457 Cod Fiscal, cu impozitul determinat pentru suprafaţa folosită în scop nerezidenţial, conform art. 458 Cod Fiscal.

Art. 14. În cazul în care la adresa clădirii este înregistrat un domiciliu fiscal la care nu se desfăşoară nicio activitate economică, impozitul se calculează prin aplicarea unei cote de 0,1% asupra valorii impozabile a clădirii. 

Art. 15. Dacă suprafeţele folosite în scop rezidenţial şi cele folosite în scop nerezidenţial nu pot fi evidenţiate distinct, se aplică următoarele reguli: 

a)în cazul în care la adresa clădirii este înregistrat un domiciliu fiscal la care nu se desfăşoară nicio activitate economică, impozitul se calculează prin aplicarea unei cote de 0,1% asupra valorii impozabile a clădirii. 

b) în cazul clădirilor cu destinaţie mixtă, când proprietarul nu declară la organul fiscal suprafaţa folosită în scop nerezidenţial, potrivit art. 459 alin. (1) lit. b) din Codul Fiscal, impozitul pe clădiri se calculează prin aplicarea cotei de 0.3% asupra valorii impozabile determinate conform art. 457 Codul Fiscal. 

CAPITOLUL II.  IMPOZITUL/TAXA PE CLĂDIRILE DEȚINUTE DE PERSOANE JURIDICE

Art.16. Pentru clădirile rezidenţiale aflate în proprietatea sau deţinute de persoanele juridice, impozitul/taxa pe clădiri se calculează prin aplicarea unei cote de 0,2% asupra valorii impozabile a clădirii. 

Art.17. Pentru clădirile nerezidenţiale aflate în proprietatea sau deţinute de persoanele juridice, impozitul/taxa pe clădiri se calculează prin aplicarea unei cote de 1,3%, asupra valorii impozabile a clădirii. 

Art.18. Pentru clădirile nerezidenţiale aflate în proprietatea sau deţinute de persoanele juridice, utilizate pentru activităţi din domeniul agricol, impozitul/taxa pe clădiri se calculează prin aplicarea unei cote de 0,4% asupra valorii impozabile a clădirii. 

Art.19. În cazul clădirilor cu destinaţie mixtă aflate în proprietatea persoanelor juridice, impozitul se determină prin însumarea impozitului calculat pentru suprafaţa folosită în scop rezidenţial, cu impozitul calculat pentru suprafaţa folosită în scop nerezidenţial. 

Art.20. Pentru stabilirea impozitului/taxei pe clădiri, valoarea impozabilă a clădirilor aflate în proprietatea persoanelor juridice este valoarea de la 31 decembrie a anului anterior celui pentru care se datorează impozitul/taxa şi poate fi: 

a) ultima valoare impozabilă înregistrată în evidenţele organului fiscal; 

b) valoarea rezultată dintr-un raport de evaluare, care include valoarea clădirii și a terenului aferent acesteia, întocmit de un evaluator autorizat în conformitate cu standardele de evaluare a bunurilor aflate în vigoare la data evaluării; 

c) valoarea finală a lucrărilor de construcţii, în cazul clădirilor noi, construite în cursul anului fiscal anterior; 

d) valoarea clădirilor care rezultă din actul prin care se transferă dreptul de proprietate. În situația în care nu este precizată valoarea în documentele care atestă proprietatea, se utilizează ultima valoare înregistrată în baza de date a organului fiscal; 

e) în cazul clădirilor care sunt finanţate în baza unui contract de leasing financiar, valoarea rezultată dintr-un raport de evaluare, care include valoarea clădirii și a terenului aferent acesteia, întocmit de un evaluator autorizat în conformitate cu standardele de evaluare a bunurilor aflate în vigoare la data evaluării; 

f) în cazul clădirilor pentru care se datorează taxa pe clădiri, valoarea înscrisă în contabilitatea proprietarului clădirii şi comunicată concesionarului, locatarului, titularului dreptului de administrare sau de folosinţă, după caz. 

Art. 21. 
(1) Valoarea impozabilă a clădirii se actualizează doar o dată la 5 ani pe baza unui raport de evaluare, care include valoarea clădirii și a terenului aferent acesteia, întocmit de un evaluator autorizat în conformitate cu standardele de evaluare a bunurilor aflate în vigoare la data evaluării, depus la organul fiscal local pînă la primul termen de plată din anul de referință. În situaţia depunerii raportului de evaluare după primul termen de plată din anul de referinţă, acesta produce efecte începând cu data de 1 ianuarie a anului fiscal următor. 

(2) Prevederile alin. (1) nu se aplică în cazul clădirilor care aparţin persoanelor faţă de care a fost pronunţată o hotărâre definitivă de declanşare a procedurii falimentului. 

(3) Prevederile alin. (1) nu se aplică în cazul clădirilor care sunt scutite de plata impozitului/taxei pe clădiri potrivit art. 456 alin. (1) din Legea nr.227/2015 privind Codul fiscal. 

Art.22. În cazul în care proprietarul clădirii nu a actualizat valoarea impozabilă în ultimii 5 ani anteriori anului de referinţă, cota impozitului/taxei pe clădiri este de 5%, cu condiţia ca proprietarul clădirii să fi fost notificat de către organul fiscal competent despre posibilitatea depunerii raportului de evaluare. Notificarea se comunică proprietarului clădirii prin publicarea acesteia în spaţiul privat virtual sau prin poştă, în cazul contribuabililor care nu sunt înrolaţi în spaţiul privat virtual. Termenul până la care trebuie comunicată notificarea este 31 octombrie a anului curent pentru impozitul datorat începând cu anul următor. În cazul în care notificarea nu este comunicată până la această dată, impozitul urmează a se calcula prin aplicarea cotei stabilite conform pct.A din prezenta anexă. 

Art.23. Pentru clădirile proprietate publică sau privată a statului ori a unităților administrativ-teritoriale concesionate, închiriate, date in  folosință ori in administrare, după caz, persoanelor juridice, se stabilesțe taxa pe clădiri rezidențiale/nerezidențiale/mixte, care reprezintă sarcina fiscală a concesionărilor, locatarilor, titularilor dreptului de administrare sau de folosință, după caz, in condiții similare cu impozitul pe clădiri.

Art. 24. În cazul în care proprietarul clădirii nu a actualizat valoarea impozabilă în ultimii 5 ani anteriori anului de referinţă, diferenţa de taxă va fi datorată de proprietarul clădirii, cu condiţia ca acesta să fi fost notificat de către organul fiscal competent, în conformitate cu prevederile art. 22.

Art. 25. Taxa pe clădiri se datorează pe perioada valabilităţii contractului prin care se constituie dreptul de concesiune, închiriere, administrare ori folosinţă. 

Art. 26. În cazul contractelor de concesiune, închiriere, administrare sau folosinţă, care se referă la o perioadă mai mare de un an, taxa pe clădiri se plăteşte anual, în două rate egale, până la datele de 31 martie şi 30 septembrie, inclusiv. 

Art. 27. În cazul contractelor de concesiune, închiriere, administrare sau folosinţă, care se referă la perioade mai mari de o lună, taxa pe clădiri se plăteşte lunar, până la data de 25 inclusiv a lunii următoare fiecărei luni din perioada de valabilitate a contractului, de către concesionar, locatar, titularul dreptului de administrare sau de folosinţă. 

Art. 28. În cazul contractelor care se referă la perioade mai mici de o lună, persoana juridică de drept public care transmite dreptul de concesiune, închiriere, administrare sau folosinţă colectează taxa pe clădiri de la concesionari, locatari, titularii dreptului de administrare sau de folosinţă şi o varsă lunar, până la data de 25 inclusiv a lunii următoare fiecărei luni din perioada de valabilitate a contractului. 

Art. 29. În cazul clădirilor pentru care se datorează taxa pe clădiri, în temeiul unor contracte de concesiune, închiriere, administrare ori folosinţă care se referă la perioade mai mici de o lună, persoana de drept public care transmite dreptul de concesiune, închiriere, administrare ori folosinţă are obligaţia să depună o declaraţie la organul fiscal local, până la data de 25 inclusiv a lunii următoare intrării în vigoare a contractelor, la care anexează o situaţie centralizatoare a acestor contracte. 

Art. 30. În cazul clădirilor pentru care se datorează taxa pe clădiri, în temeiul unui contract de concesiune, închiriere, administrare ori folosinţă care se referă la perioade mai mari de un an, titularul dreptului de concesiune, închiriere, administrare ori folosinţă are obligaţia depunerii unei declaraţii la organul fiscal local în termen de 30 de zile de la data intrării în vigoare a contractului şi datorează taxa pe clădiri începând cu data de 1 ianuarie a anului următor. 

Art. 31. În cazul unei situaţii care determină modificarea taxei pe clădiri datorate, persoana care datorează taxa pe clădiri are obligaţia să depună o declaraţie la organul fiscal local în a cărui rază teritorială de competenţă se află clădirea, până la data de 25 a lunii următoare celei în care s-a înregistrat situaţia respectivă.

Art. 32.  Declararea, dobândirea, înstrăinarea şi modificarea clădirilor deținute de persoanele fizice și juridice se face conform prevederilor art.461 din Legea nr.227/2015 privind Codul fiscal.

Art.33. Termenele de plata ale impozitului pe clădiri: 31.03.2025; 30.09.2025.

Art.34. Pentru plata cu anticipație a impozitului pe clădiri datorat pentru întregul an de către contribuabilii persoane fizice pana la data de 31.03.2025 se acorda o bonificație de 10%.

Art.35. Pentru clădirile neîngrijite, aparținând persoanelor fizice sau juridice, de asemenea, pentru clădirile proprietate publică sau privată a statului ori a unităților administrativ-teritoriale concesionate, închiriate, date in  folosință ori in administrare, impozitul pe clădiri se majorează cu până 500% conform criteriilor stabilite. Criteriile de încadrare a clădirilor în această categorie sunt cele prevăzute în Hotărârea și/sau Dispoziția de stabilire şi aprobare a acestora.
Art.36. Se acorda scutiri la plata impozitului pe cladiri persoanelor fizice si juridice conform Legii 227/2015 privind Codul fiscal, art. 456 alin. 1 lit. a) - x) si alin. 2 lit. a) - s).
PRIMARUL COMUNEI,

